Trelis/gawiki huggingface dataset:
Olivia Mitchell. Is polaiteoir Éireannach agus Teachta Dála do cheantar Bhaile Átha Cliath Theas ón mbliain 2007 í Olivia Mitchell (Gaeilge: " Olivia Mistéil") (rugadh í 31 Iúil, 1947 ). Tá sí ina ball de Fine Gael. Níor ghlac sí páirt san Olltoghchán 2016.
Cúlra.
Rugadh i mBiorra Chontae Uíbh Fhailí í. Fuair sí a cuid oideachais go háitiúil agus i gColáiste na Tríonóide i mBaile Átha Cliath áit a ndearna sí staidéar ar eacnamaíocht agus polaitíocht. Ba mhúinteoir eacnamaíochta í sular thug sí faoin bpolaitíocht. Thosaigh sí ar an bpolaitíocht sa bhliain 1985 nuair a toghadh chun Comhairle Contae Dún Laoghaire-Rath an Dúin í. Bhí sí mar Chathaoirleach ar an gComhairle sa tréimhse 1995–1996. D'fhan sí ar an gComhairle go dtí an bhliain 2003.
Conspóid.
Dar le Binse Fiosrúcháin Mahon thóg sí íocaíocht mhí-oiriúnach de £500 ó Frank Dunlop ag Toghchán Ginearálta 1992, tar éis go raibh cruinnithe aici leis maidir le tinscnamh Quarryvale.
Michelle Mulherin. Is polaiteoir Éireannach agus Teachta Dála do cheantar Mhaigh Eo í Michelle Mulherin (Gaeilge: " Micheailín Ní Mhaoilchiaráin") (rugadh í Eanáir, 1972). Tá sí ina ball de Fine Gael.
Conspóid "Fornication" (táth).
In Aibreán 2012, labhair sí i ndíospóireacht de chuid Dháil Éireann ar ábhar an ghinmhilte. Dar léi "fornication, I would say, is probably the single most likely cause of unwanted pregnancies in this country". Cáineadh é seo go forleathan, ag leithéidí na dTDanna Luke 'Ming' Flanagan agus Clare Daly.
An Ros Mhuileach. Is leithinis ar an Muile, Earra-Ghàidheal agus Bòd, é an Ros Mhuileach .
Camas Tuath. Is bearna cósta ar an Muile, Earra-Ghàidheal agus Bòd, é an Ros Mhuileach .
Loch na Caol. Is loch mara ar an Muile, Earra-Ghàidheal agus Bòd, in Albain, é Loch na Caol.
Loch-a-Tuath. Is loch mara ar an Ulbha, Earra-Ghàidheal agus Bòd, é Loch Tuath.
Brendan Howlin. Is polaiteoir Éireannach agus Teachta Dála do cheantar Loch Garman é Brendan Howlin () (rugadh é 9 Bealtaine, 1956). Tá sé ina bhall de Pháirtí an Lucht Oibre agus ina TD ón mbliain 1987. Roghnaíodh mar Aire Um Chaiteachas Poiblí agus Athchóirithe é sa 31ú Dáil, agus bhí sé ina Leas-Cheann Comhairle, ina Aire Comhshaoil, agus ina Aire Sláinte roimhe sin. Is as teaghlach polaitiúil as Loch Garman dó.
Sheas Howlin in Olltoghchán 2016 agus d'éirigh leis a shuíochán Dála a bhaint amach in athuair le 14.8% de na vótaí céad rogha.
Roghnaíodh mar cheannaire Pháirtí an Lucht Oibre é ar an 20 Meitheamh 2016, tar éis do Joan Burton seasamh i leataobh. D'éirigh sé as ceannaireacht an pháirtí ar an 12 Feabhra 2020, tar éis gan ach 6 suíochán a bhaint amach in olltoghchán na bliana 2020.
Michael McNamara. Is polaiteoir Éireannach agus Teachta Dála do cheantar Chontae an Chláir é Michael McNamara (), a rugadh ar Márta 1974). Tá sé ina bhall de Pháirtí an Lucht Oibre agus ina TD sna blianta 2011-2016 agus ó 2020 i leith. Is abhcóide é agus tá seal caite aige leis na Náisiúin Aontaithe. Theip air ina iarracht neamhspleách ar bheith mar fheisire i bParlaimint na hEorpa sa bhliain 2009, sa toghchán do thoghcheantar an iarthuaiscirt. 
Sheas sé san Olltoghchán 2016, ach chaill sé a shuíochán. D'éirigh leis ar an dara iarracht dó in 2020.
Louis le Brocquy. Ba phéintéir Éireannach é Louis le Brocquy (10 Deireadh Fómhair 1916 go 25 Aibreán 2012) a rugadh i mBaile Átha Cliath.
Eas an Stocair. Is eas ar an Muile, Earra-Ghàidheal agus Bòd, é Eas an Stocair.
Eas Dubh. Is eas ar an Muile, Earra-Ghàidheal agus Bòd, é Eas Dubh.
Eas Fors. Is eas ar an Muile, Earra-Ghàidheal agus Bòd, é Eas Fors.
Caisteal Dhubhairt. Is caisleán i Muile, Earra-Ghàidheal agus Bòd, é Caisteal Dhubhairt (is ionann "caisteal" i nGaeilge na hAlban agus "Caisleán" i nGaeilge na hÉireann. "Duart Castle" a thugtar air i mBéarla. Tógadh Caisteal Dhubhairt sa 13ú haois, agus tréigeadh sa bhliain 1751 é.
Pyotr Ilyich Tchaikovsky. Cumadóir Rúiseach a bhí i bPyotr Ilyich Tchaikovsky (Rúisis: Пётр Ильич Чайковский) (7 Bealtaine, 1840 - 6 Samhain, 1893). Tá clú agus cáil air ar fud an domhain. Meastar go bhfuil sé ar dhuine de na cumadóirí is tábhachtaí i stair an cheoil.
Saol.
Rugadh Tchaikovsky i Votkinsk, cathair bheag in Udmurtiya, an dara páisete de sheisear clainne. Bhí a mhuintir saibhir. 
Sa bhliain 1854, in aois 14, thosaigh sé ag cumadóireacht tar éis dá mháthair bás a fáil go tobann. In 1859, cháiligh sé ón Scoll Dlí Impiriúlach agus fuair sé post mar chléireach dlí. 
In 1863, in aois 23, d'éirigh sé as a phost agus d'fhreastail sé ar an Ardscoil Cheoil i gCathair Pheadair. Cháiligh sé tar éis ceithre blíana. In 1866, thosaigh sé ag múineadh ceoil san ardscoil nua i Moscó. 
In 1876, fuair sé patrúnacht ó bhaintreach shaibhir, Madame von Meck. Thug sí $600 sa bhliain dó ar feadh 14 bliain, a chabhraigh leis cumadh go lánaimseartha. Ach níor casadh ar a chéile iad riamh. 
Sa bhliain 1877, chum sé Loch na nEalaí. Ach ansin chlis a shláinte intinne agus chuaigh sé go dtí an Eilvéis agus an Iodáil chun sos a fháil.In 1885, bhronn Sár na Rúise gradam air agus bhl cáil ar a chuid ceoil ar fud nEorpa. Ach chaith sé a lán ama ina aonar faoin tuath sa Rúis. 
In 1893, in aois 53, fuair sé bás i gCathair Pheadair. Creidtear gur tháinig galar an chalair air nuair a d'ól sé uisce salach. 
Saothar.
Cumadóir a chum sa stíl Rómánsach ab ea Tchaikovsky. Scríobh sé siansaí, coinséartaí, ceoldrámaí, bailéanna, agus ceol aireagail. 
Léirigh an Bhailé Impiriúil na Rúise (an Bolshoi) "Лебединое Озеро" ("Loch na hEala" nó "Swan Lake") don chéad uair, ar an 4 Márta 1877 i Moscó.
Catch-22. Úrscéal aorach leis an údar Meiriceánach Joseph Heller is ea Catch-22 (nó dúsháinn as Gaeilge). Aithnítear go minic é mar cheann de mhór-shaothair na fichiú haoise.
Scéal.
Scéal leath-stairiúil ata ann, ina thiteann eachtraí an scéil amach sna blianta 1942-1944, agus an Dara Cogadh Domhanda faoi lán seoil. Is é an Captaen John Yossarian - buamardaí mí-dhíograiseach de chuid Aerfhórsa na Stát Aontaithe laoch, nó frith-laoch, an urscéil. 
Tá Captaen Yossarian traochta le huafás an chogaidh, gan chiall, agus tá sé go daingean diongbháilte ag lorg bealach amach ón slad. Síleann Yossarian imeacht óna chuid dualgas ach níl sé in ann. Chun é féin a choinneáil beo agus chun na misin eitilte a sheachaint, tá Yossarian ag ligint air féin go bhfuil sé ar mire.
Leaganacha.
Rinneadh leagan scannáin den leabhar sa bhliain 1970, le Mike Nichols.
Chraol TG4 mionsraith "Catch-22," bunaithe chomh maith ar an leabhar le Jospeh Heller, sa bhliain 2020 (agus George Clooney mar stiúrthóir). Sa leagan seo, creideann Yossarian go bhfuil na mílte duine, nach bhfaca sé riamh, ag iarraidh é a mharú!. Ach ní hé an namhaid is measa dó ach a arm féin a bhíonn seasta ag cur le líon na misean a chaithfidh na fir a thabhairt i gcrích sular féidir leo éirí as. Ach má shíleann Yossarian imeacht óna chuid dualgas, beidh sé ag sárú riail ar a dtugtar Catch-22 (an paradacsam, an tsáinn nó 'dúsháinn')– riail áiféiseach a bhfuil na fir idir an bád agus an balla ceart aige.
Stair.
Thosaigh Heller ag scríobh an leabhar sa bhliain 1953 ach bhí 1961 ann nuair a foilsíodh don chéad uair é.
Eas Mór. Is eas ar an Muile, Earra-Ghàidheal agus Bòd, é Eas Mór .
Eas na Dabhaich. Is eas ar an Muile, Earra-Ghàidheal agus Bòd, é Eas na Dabhaich .
Easan Labhar. Is eas ar an Muile, Earra-Ghàidheal agus Bòd, é Easan Labhar .
Caol Muile. Is sunda in Earra-Ghàidheal agus Bòd, Albain é Caol Muile. Tá sé suite idir Muile agus an mhórthír. Cuid den Aigéan Atlantach atá ann.
Henri Matisse. Ealaíontóir agus iar-Impriseanaí Francach ba ea Henri Matisse (Le Cateau-Cambrésis, 31 Nollaig 1869 - 3 Samhain 1954), ar dhuine de na péintéirí is tábhachtaí i stair na nua-ealaíne. Dréachtóir, déantóir priontaí, agus dealbhóir a bhí ann. Is í an phéintéireacht is mó a thuill clú dó, áfach.
Saol.
Bhí Matisse 20 bliain d'aois agus ag teacht chuige féin ó bhabhta tinnis, nuair a thug a mháthair bosca péinteanna dó. Ag an nóiméad sin a thosaigh a shaol mar phéintéir. Bhí Matisse an-tógtha le dathanna, a d'úsáid sé chun cruthanna agus mothúcháin a chur in iúl. Chaith sé a shaol ar fad ag spraoi le dathanna, agus feicimid ina shaothar an craic a bhain sé astu.
Sa bhliain 1905,cheannaigh Leo agus Gertrude Stein a phictiúir "fauve" is cáiliúla, “Bean le Hata”. Duine anaithnid ag an am. bhí siad ag iarraidh cabhair a thabhairt do Matisse (chaith siad 500 franc, timpeall 70 euro inniu).
Sna 1910idí, bhí stiúideo ag Henri Matisse ar an Quai Saint-Michel i bPáras agus d'fhan sé ann le linn an Chéad Chogaidh Dhomhanda. D'éirigh na dathanna níos dorcha ar feadh na mblianta sin.
Seanaois.
Sa bhliain 1941 chuaigh Matisse faoi scian agus ní raibh sé in ann seasamh ag seastán ealaíne a thuilleadh. Ní raibh radharc na súl go maith aige ach an oiread. Bhí sé i gcathaoir rothaí ach bhí sé go fóill ag iarraidh a bheith ina ealaíontóir. Thosaigh sé ag déanamh colláis le páipéar óna chathaoir rothaí. Chuir sé an t-ainm ar an ealaín seo ‘Ag tarraingt le siosúir’.
Bhí 84 bliain d'aois slánaithe ag Matisse nuair a fuair sé básː bhuail taom croí é ar an 3 Samhain 1954.
Matisse agus Éire.
Ó thaobh na hÉireann de, is díol spéise ar leith grúpa léaráidí le Henri Matisse in 1935 d'fhoilseachán Nua-Eabhrac de "Ulysses" le James Joyce.
I rith 2011, chuir an Leabharlann Chester Beatty taispeántas ar bun de leabhair ealaíne Henri Matisse i mBaile Átha Cliath.
Naisc sheachtracha.
Matisse ar Artchive.com
Dùn da Ghaoithe. Is sliabh i Muile, Earra-Ghàidheal agus Bòd, in iarthar na hAlban, é Dùn da Ghaoithe. Is é Dùn da Ghaoithe an dara sliabh is airde san oileán sin. Tá sé 766 méadar ar airde (2,513 troigh).
Camas Cuil an t-Saimh. Is bá ar an taobh thiar d'Í Chaluim Chille in Albain é Cuil an t-Saimh. Tá talamh féaraigh do chaoirigh an oileáin suite taobh thiar den trá. Tá galfchúrsa ann freisin.
Clann-an-oistir. Ba choimeádaithe dorais don mhainistir in Í Chaluim Chille iad Clann-an-oistir . Tháinig an t-ainm seo ó fhocal Laidine, "ostuarii" i. coimeádaithe dorais.
De réir an traidisiúin, tháinig a shinsir ann le Colm Cille féin ó Éirinn. Mar gheall ar mhallacht dá chuid, ní bhíodh ach cúigear dá muintir beo ag an am céanna. Nuair a bheirtí leanbh, chailltí duine den chúigear eile. Cailleadh an bean deireanach dá sliocht timpeall lár an 18ú céad in Í Chaluim Chille.
Bogh Mòr. Is baile ar an Íle, Earra-Ghàidheal agus Bòd, é Bogh Mòr. Bhí cónaí ar 784 duine i Bogha Mór sa bhliain 2011 síos ó 862 duine sa bhliain 2001.. Is é Bogha Mór an baile is mó sna hoileáin agus is port tábhachtach é. Bhí Gaoluinn na hAlban ag 18.4% de dhaonra Bogh Mòr sa bhliain 2011.
Jeanne d'Albret. Ba í Jeanne d'Albret banríon Navarre ó 1555 go 1572. Rugadh i Saint-Germain-en-Laye í sa bhliain 1528. Ba iad Henri II d'Albret (1503-1555), rí Navarre (1517-1555), agus Marguerite d'Angoulême (1492-1549) a tuismitheoirí. Mac léi ba ea Henri de Bourbon, an chéad rí Bourbon. Bhí Jeanne ina ceannaire ar na Huguenots (Protastúnaigh sa Fhrainc).
Alan Kelly (polaiteoir). Is polaiteoir Éireannach agus Teachta Dála do cheantar Thiobraid Árann Thuaidh é Alan Kelly () (rugadh é 13 Iúil 1975 ). 
Bhí sé ina cheannaire ar Pháirtí an Lucht Oibre. 
Gairm.
Bhí Kelly ina sheanadóir ó 2007 go dtí 2009. Ansin bhí sé ina bhall de Pharlaimint na hEorpa (2009-2011).
Toghadh Kelly mar TD sa bhliain 2011 agus roghnaíodh mar Aire Stáit um Iompar Poiblí agus Chomaitéireacht. 
Toghadh é ina cheannaire ar Pháirtí an Lucht Oibre sa bhliain 2020. Tháinig Ivana Bacik i gcomharbacht ar Alan Kelly i Márta 2022.
Jimmy Wales. Fiontraí gnó agus comhbhunaitheoir Wikipedia, ciclipéid ar líne, is ea Jimmy Donal "Jimbo" Wales (a rugadh ar 7 Lúnasa 1966 i Huntsville, Alabama).
Luathshaol agus oideachas.
Saolaíodh Wales do Jimmy Wales, bainisteoir i siopa grósaera, agus do Doris Wales, múinteoir bunscoile i scoil phríobháideach a bhunaigh a máthair féin i Huntsville. Sa teach scoile úd, nach raibh ach aon tseomra amháin inti, a bhfuair Jimmy Wales óg agus an triúr eile den chlann a gcuid bunoideachais. Faoi aois a cheithre bliana, bhí léamh aige. Bhí an "World Book Encyclopedia" ceannaithe ag a mháthair ó fhear díolacháin, agus bhain Jimmy sult as a léamh. D'éirigh sé mar nós aige an Encyclopædia Britannica a léamh chomh maith. Nuair a bhí an t-ochtú bliain ar scoil críochnaithe aige, d'fhreastail sé ar an Randolph School, ardscoil i Huntsville inar ullmhaíodh na mic léinn don ollscolaíocht. Cé go raibh sé costasach orthu, chuir tuismitheoirí Jimmy Wales béim ón tús ar an oideachas.
Fuair Jimmy Wales céim bhaitsiléara in airgeadas ó Ollscoil Auburn, in Alabama. Lean sé ar aghaidh leis an airgeadas agus é páirteach i gcláracha dochtúireachta in Ollscoil Alabama agus Ollscoil Indiana. Fuair sé céim mháistir san airgeadas ó Ollscoil Alabama ach níor scríobh sé a thráchtas dochtúireachta ariamh. 
Bomis agus Nupedia.
Sa bhliain 1996, chuir Wales agus beirt pháirtí gnó comhlacht Idirlín ag obair darb ainm Bomis, cineál fáinne Idirlín dírithe ar na fir, a chuir fóraim agus suíomhanna eile siamsaíochta, spóirt, ficsin eolaíochta srl le fáil dóibh, grianghraif anghrácha san áireamh ar feadh tamaill. D'éirigh Wales as an bhfiontar sin sa bhliain 2006.
I mí Mhárta na bliana 2000 ag Bomis thosaigh Wales ag obair ar Nupedia, tionscadal ciclipéide i mBéarla, an t-ábhar ab ansa leis. Bhí Nupedia á scríobh ag saineolaithe agus iad ag obair ar bhunús breithnithe piaraí. Cheap Wales fear darb ainm Larry Singer mar phríomheagarthóir ar an gciclipéid; phléigh an bheirt acu cúrsaí fealsúnachta eatarthu féin. Ní raibh Nupedia ag dul chun cinn go maith, áfach, agus mhol Ken Kovitz, cláraitheoir agus cara le Singer, dóibh féidhm a bhaint as Wiki-Software le marbhántacht Nupedia a shárú. 
D'éist siad lena chomhairle agus rinne siad vící den Nupedia. Vící teoranta a bhí ann mar, cé go raibh na hailt le bheith curtha le chéile ag cibé daoine ón taobh amuigh a bhí sásta bheith páirteach san obair—cosúil le Wikipedia an lae inniu—bhí na hailt chríochnaithe le dul faoi inniúchadh saineolaithe Nupedia (na ‘piaraí’ mar dhea) go fóill. Chuir an chuid ba mhó de na saineolaithe céanna an plean seo síos agus suas, áfach—ní raibh siad sásta bheith páirteach ann. Cúig lá ina dhiaidh sin, mar sin, ar an 15ú Eanáir 2001, d’fhoscail Wales an tionscadal don saol mór. An rud nach raibh ann ach deis thurgnamhach le maith a dhéanamh don Nupedia, bhí sé ina chiclipéid neamhspleách a bhaist Sanger ‘Wikipedia’ air.
Aalborg. Cathair sa Danmhairg is ea Aalborg nó Ålborg. Tá an chathair suite cois caoláire Limfjord i dtuaisceart na hIútlainne, leithinis mhór idir an Mhuir Bhailt agus an Mhuir Thuaidh. Tá tuairim is 105,000 duine ina gcónaí sa chathair féin (2012) agus breis is 126,000 duine má chuirtear fo-bhaile "Nørresundby" san áireamh. Is iad na cathracha Odense, Aarhus agus Cóbanhávan amháin atá níos mó ná Aalborg. Mar sin, is í Aarhus an ceathrú cathair is mó sa Danmhairg. 
Tá calafort tábhachtach ann agus aerfort sách mór chomh maith. Iompraíonn lastlonga an comhlachta "Royal Arctic Line" lasta idir príomhchathair Nuuk sa Ghraonlainn agus calafort Aalborg sa Danmhairg. Is é "Aalborg Lufthavn" an tríú aerfort is mó sa Danmhairg atá suite i Lindholm in iarthuaisceart na cathrach. Is féidir eitilt ó Aalborg go hOileáin Fharó. 
Chomh maith le sin tá dhá ollscoil suite sa chathair. "Ollscoil Teicneolaíochta Aalborg" (bunaithe sa bhliain 1974) agus "Ardscoil Cheoil Tuaisceart na hIútlainne" ("Nordjysk Musikkonservatorium"). Is féidir ceachtanna ceoil clasaiceach chomh maith le ceachtanna ceoil nua-aimseartha le freastail ar an gceolscoil. 
Comhchathracha.
Tá Aalborg nasctha le neart bailte nó cathrach ar fud na cruinne, ina measc
Ibn Battuta. Taiscéalaí, scoláire agus breitheamh Maracach ba ea ibn Baṭūṭah (Araibis: أبو عبد الله محمد بن عبد الله اللواتي الطنجي بن بطوطة‎), 24 Feabhra 1304 – 1368/1369 ((779 AH)).
Saol.
Rugadh Ibn Battuta (ابن بطوطة), nó Shams ad-Din, i Tangier, Maracó sa bhliain 1304. Ba Bheirbeirigh iad a mhuintir. D'éirigh sé ina scoláire Ioslamach. 
D'fhág sé a thír dhúchais nuair nach raibh ach 21 bliain slánaithe aige. Duine a lean an madh'hab Maliki (atá i measc na ngluaiseachtaí Sunnaíoch maidir leis an dlí Ioslamach) chaith sé roinnt blianta ag staidéar i Meice. 
Chaith sé 30 bliain ag taisteal ar fud na dtíortha Moslamacha agus go críocha eile freisin (an Afraic Thuaidh, Rinn na hAfraice, Iarthar na hAfraice, Deisceart na hEorpa agus Oirthear na hEorpa, an Meánoirthear, an Áise Theas, Lár na hÁise, Oirdheisceart na hÁise agus an tSín) - breis is 120,000 km. 
Cuimhnítear air mar gheall ar a shaothar Rihla (Na Taistil) a thugann scéal na dtríocha bliain beagnach a raibh sé ag taisteal i bpríomhthíortha Ioslam ag an am agus níos faide i gcéin ná sin, ag fágáil ceann de na cuntais is tábhachtaí ar na dálaí i gcodanna móra den Afraic agus den Áise sa tréimhse sin (fiú mura féidir iontaoibh a chur ann go hiomlán). I roinnt áiteanna, ar ar thug sé cuairt, bhí Ibn Battuta ina bhreitheamh agus is minic a bhaineann an insint leis na deacrachtaí rialacha an shari'a a chur i bhfeidhm ar imeall an domhain Ioslamaigh. 
D'fhill sé ar Mharacó sa bhliain 1354. Bhí sé ina bhreitheamh ansin go dtí go bhfuair sé bás sa bhliain 1368 nó 1369 (779 AH).
Brendan Ryan. Is polaiteoir Éireannach agus Teachta Dála do cheantar Bhaile Átha Cliath Thuaidh é Brendan Ryan (Gaeilge: "Breandán Ó Riain") (rugadh é 5 Feabhra, 1953 ). Tá sé ina bhall gníomhach de Pháirtí an Lucht Oibre ón mbliain 1978. Bhíodh sé ina bhall de Seanad Éireann ón mbliain 2007 go 2011 ar an bPainéal Riaracháin. Tá sé ina dheartháir níos óige ag Seán Ryan, iarTD do Bhaile Átha Cliath Thuaidh. 
Sheas sé san Olltoghchán 2016 agus toghadh é le 10.0% de na vótaí céad rogha.
Ardach, Contae Mhaigh Eo (Tír Amhlaidh). Is sráidbhaile é Ardach (Béarla: "Ardagh" ). Tá sé suite i gContae Mhaigh Eo i ngar do Bhéal an Átha.
Baile Conga.  Is ceantar é Baile Conga. Tá sé suite i gContae Mhaigh Eo.
An Baile Gaelach, Contae Mhaigh Eo. Is sráidbhaile é an Baile Gaelach. Tá sé suite i gContae Mhaigh Eo.
Bréachmhaigh. Is sráidbhaile í Bréachmhaigh. Tá an baile suite i gContae Mhaigh Eo. Bhí 1,693 duine ina gcónaí i mBréachmhaigh sa bhliain 2006.
Anfield. Staid pheile (sacair) is ea Anfield atá suite i Learpholl, Sasana. Páirc bhaile an chumainn Liverpool F.C. atá ann, ó bhunaíodh thiar sa bhliain 1892 é. Staid bhaile Everton F.C. a bhíodh ann roimhe sin, idir na blianta 1884 agus 1892, sular bhogadar go Páirc Goodison trasna na cathrach.
Tá 45,276 suíochán ann, agus iad roinnte idir ceithre ardán – an Spion Kop, an Príomh Ardán, Ardán an Chéid agus Bóthar Anfield. Taifeadadh an slua ba mhó riamh in Anfield (61,905) sa chluiche idir Liverpool agus Wolverhampton Wanderers sa bhliain 1952. Rinneadh staid lán-suíochán di sa bhliain 1994, áfach, mar a moladh sa Tuarascáil Taylor tar éis an Tubaiste Hillsborough, inar bhásaigh 96 de lucht leanta an chumainn. Laghdaíodh toilleadh na páirce dá bharr.
Tá dhá de gheataí na páirce ainmnithe in ómós do bheirt iarbhainisteoirí an chlub – mar atá Bill Shankly agus Bob Paisley.
Ardeaglais Canterbury. Ardeaglais Anglacánachí atá suite i Canterbury, Kent í Ardeaglais Canterbury. Is Láithreán Oidhreachta Domhanda UNESCO í. 
Stair.
Bunaíodh an t-easpag Agaistín an chéad séipéal ar an suíomh sa bhliain 596 AD. 
Ar 29 Nollaig 1170, mharaigh leantóirí na rí Thomas Becket san Ardeaglais. 
Sa bhliain 2007, phós Jacob Rees-Mogg Helena Anne Beatrix Wentworth Fitzwilliam de Chair san Ardeaglais agus aifreann Caitliceach ann i Laidin.
Trefynwy. Baile sa Bhreatain Bheag is ea Trefynwy (Béarla: "Monmouth"). Tá sé suite i nGleann Wye agus tá timpeall 8877 duine ina gcónaí ann.
Spásaimsir. Is éard atá i gceist leis an spásaimsir nó le haimsir an spáis ná na hathruithe i gcoinníollacha an spáis in aice leis an Domhan, is é sin, idir atmaisféar na Gréine agus atmaisféar an Domhain. 
Ní hionann é agus aimsir sa chiall chúng, is é sin, athruithe na coinníollacha in atmaisféar pláinéadach an Domhain (an trópaisféar agus an strataisféar). Is ionann an spásaimsir agus na hathruithe sa phlasma, sna réimsí maighnéadacha, sa radaíocht agus i saintréithe eile an spáis a thimpeallaíonn an Domhan. 
An chuid is mó de na hathruithe sa spasaimsir, is é is cúis leo ná an fuinneamh a iompraíonn an ghrianghaoth ó réigiúin an spáis in aice leis an nGrian agus ó atmaisféar na Gréine, is é sin, an crómaisféar agus ón gcoróin. Cé go samhlaítear coincheap na spásaimsire leis an spás in aice leis an Domhan, 
is féidir tagairt a dhéanamh d'aimsir an spáis idirphláinéadaigh agus an spáis idir-réaltaigh féin. Níor tháinig coincheap na spásaimsire in úsáid ach sna nóchaidí. Roimhe sin, ghlactaí leis na feiniméin a dtugtar spásaimsir orthu inniu mar chuid den fhisic, den aeranomaíocht nó den spástaiscéalaíocht.
Bun an Churraigh. Is sráidbhaile é Bun an Churraigh. Tá sé suite i gContae Mhaigh Eo.
An Ascaill. Is sráidbhaile í an Ascaill . Tá an baile suite i gContae Mhaigh Eo.
Cagála. Is baile fearainn é Cagála. Tá sé suite i gContae Mhaigh Eo.
An Caiseal. Is sráidbhaile é an Caiseal. Tá sé suite ar Oileán Acla.
Louis Armstrong. Trumpadóir agus amhránaí snagcheoil Meiriceánach ó New Orleans, Louisiana ab ea Louis Armstrong (4 Lúnasa, 1901 – 6 Iúil, 1971; "Satchmo" nó "Pops", mar a thugtaí air).
D'imir Armstrong tionchar mór ar fhorbairt an tsnagcheoil, agus chuir sé béim as an nua ar an taispeántas aonair in áit cumadóireacht ar an láthair mar bhall de ghrúpa.
An Díthreabh. Is sráidbhaile é an Díthreabh. Tá sé suite i gContae Mhaigh Eo.
Dumha Acha. Is sráidbhaile é Dumha Acha atá suite i gContae Mhaigh Eo.
Dún Ibhir. Is sráidbhaile é Dún Ibhir. Tá sé suite i gContae Mhaigh Eo.
An Dromainn. Is sráidbhaile é an Dromainn. Tá sé suite i gContae Mhaigh Eo.
Eamonn Maloney. Is polaiteoir Éireannach agus Teachta Dála do cheantar Bhaile Átha Cliath Thiar Theas é Eamonn Maloney (Gaeilge: "Éamonn ó Maoldomhnaigh") (rugadh é , 1953 ). Tá sé ina bhall de Pháirtí an Lucht Oibre. Is iarbhall é de pháirtí Jim Kemmy, an Democratic Socialist Party agus ghlac sé páirt i dToghchán 1987 do cheantar Bhaile Átha Cliath Thiar Theas ar son an pháirtí sin. Bhíodh sé ina bhall de Chomhairle Contae Bhaile Átha Cliath Theas ón mbliain 1999 go dtí 2011, ag déanamh ionadaíochta ar son cheantar Thamhlachta.
Sheas sé san Olltoghchán 2016, ach chaill sé a shuíochán.
Dumha Éige. Is sráidbhaile é Dumha Éige atá suite i gContae Mhaigh Eo.
Ella Fitzgerald. Snag-amhránaí Meiriceánach ab ea Ella Jane Fitzgerald (25 Aibreán, 1917 – 15 Meitheamh, 1996), ar a dtugtar Banríon an Shnagcheoil, Lady Elle agus First Lady of Song. Bhí raon cumasach de trí ochtach aici ((D♭3 go D♭6) agus cumas tobhchumadóireachta aithnidiúil agus í ag "scatáil".
Dúiche Sheoigheach. Ceantar sléibhtiúil Gaeltachta a shíneann thar theorainneacha Chontae na Gaillimhe agus Chontae Mhaigh Eo is ea Dúiche Sheoigheach. Is iad na príomhbhailte sa cheantar an Mám, Corr na Móna, an Fhairche agus an Chloch Bhreac i gContae na Gaillimhe, agus na Fionnaithe, Coill a' tSidheáin, Tuar Mhic Éadaigh agus an tSraith i gContae Mhaigh Eo. Tá Comharchumann Dhúiche Sheoigheach suite ar an gCloch Bhreac. Gaeilge Lár-Chonnacht an chanúint Ghaeilge a labhraítear sa cheantar seo.
Fionnloch. Is loch é Fionnloch. Tá sé suite i gContae Mhaigh Eo.
Leathardán. Is sráidbhaile é Leathardán. Tá sé suite i gContae Mhaigh Eo.
An tOireamh. Is sráidbhaile é an tOireamh. Tá sé suite i gContae Mhaigh Eo.
Beul an Átha. Is sráidbhaile ar an Íle, Earra-Ghàidheal agus Bòd, é Beul an Átha .
Lag a' Mhuilinn. Is sráidbhaile ar an Íle, Earra-Ghàidheal agus Bòd, é Lag a' Mhuilinn.
Nereabolls. Is sráidbhaile ar an Íle, Earra-Ghàidheal agus Bòd, é Nereabolls.
Àird Talla. Is sráidbhaile ar Íle na hAlban, Earra-Ghàidheal agus Bòd, é Àird Talla (Béarla: "Ardtalla").
IrishCentral. Nuachtán idirlín do dhiaspóra na nGael timpeall an domhain is ea IrishCentral.